Den Vest-Sjællandske Avis, 1823-08-16
De officielle Efterretninger, som ere indløbne fra Armeen i Catalonien naae til den 25de Juli, og ere afsendte fra Marskal Monceys Hovedqvarteer i Agualada. Han beretter deri, at han med to Colonner var marscheret Fienden imode, som den Gang stod posteret ved denne Stad, og detascherede tillige Baron v. Eroles mod Staden Calaf som var besat af Fienden. Den 24de Juli da Forposterne nærmede sig til Ygnalada, saa erfarede de, at der stode kun 23000 Mand Constitutionelle Tropper, og at Milans var Dagen tilforn brudt op med 4000 Mand. Marskalen detascherede derfor Gen. Achard for at dække Blocade-Corpset for Barcellona; men da Gen. Trommelin ankom til Agualada, saa havde de Spanske allerede forladt Staden, og da Embedsmændene i den havde fulgt med dem, saa overdrog man den Spanske General Sarsfield, som nu er bleven næstcommanderende efter Baron Eroles, at organisere en nye Magistrat. Gen. Trommelin forfulgte Fienden; men Marskalen havde givet ham Ordre til at søge at undgaae en Fægtning; da han ikke havde ifinde at angribe Tropperne der Men da han nu erfarede, at en Afdeling paa 150 Mand, som bleve commanderet af en Stabsofficeer, havde vovet sig for vidt frem og var kommen i en farlig Fægtning med Fienden, saa lod han strax Tropper bryde op til deres Forsvar. Da han ankom til Jorba, faae han Detaschementet retirere forfulgt af Fienden. Escadron Chefen Sparre, som var saaret af et Flinteskud i Laaret, gik foran det til Fods. Nu lod Marskalen giøre et Angreeb paa Garnisonen i Jorbasom stod opstillet under Gen. Milans Commando. Positionen blev modigen angreben og modigen forsvaret; men da to Batailloner kom til af det 60de Regiment, og da Gen. Berge kastede Haubitzer imellem Fienden, saa blev han fordrevet af alle sine Stillinger og trak sig tilbage til Cervera. Hans Tab skal have været betydeligt; imedens de Franske mistede kun 5 Døde, hvoriblandt en Officeer, og havde kun 32 Saarede. Baron Eroles havde imidlertid overfaldet Fienden i Calaf, som var besat af dem med 500 Mand. De retirerede vel ud af Staden, men bleve indhentede, og 200 Mand, hvoriblandt en Officeer og 11 Saarede, bleven tagne til Fange. Denne Efterretning er den sidste officielle, som er indløben fra Catalonien. De private som siden ere udbredte ere modsigende. Man har en Skrivelse fra Cervera, som naaer til den 30te Juli og hvori det hedder: at de Franske havde besat Cervera og at Milans og Llovera havde trukket sig tilbage til Torrega, og da de Franske forfulgte dem videre dertil, saa trak de sig endnu længere tilbage til Mont blant, som ligger midtveis imellem Lerida og Tarragona. Jmidlertid har man ogsaa et modsat Rygte, ifølge hvilket de Constitutionelle skulle være trængt frem og have indtaget og opbrændt Manresa, ogsaa hedder det: at Gen. Donadien skal vende tilbage til Frankerige, i det mindste omtales han ikke i de sidste Rapporter. – Jfølge Engelske Efterretninger skal Mina være helbredet og udmarscheret fra Barcellona med 3000 Mand. – Om Tilstanden i og ved denne Stad meldes intet officielt; men der tales om to Udfald af Garnisonen; først den 20de Julii ved Hospitalet, hvorved Spanierne efter flere Timers Fægtning, som kostede endeel Døde og Saarede paa begge Sider trak sig igien tilbage. Det andet Udfald forefaldt den 30te Juli, men dets Resultat er ubekiendt; derimod hedder det at der er forefaldet en meget heftig Fægtning ved Fortet Montjoui den 29de. Fortet skulde være overleveret til de Franske; men i det Øieblik da disse nærmede sig Fæstningen for at befælte den, saa tvang en morderisk Jld dem til at trække sig tilbage.